Gospel Skouspel nou op DVD | Maroela Media
Foto: Gospel Skouspel Facebook / lightlounge.co.za
Gospel Skouspel 2017 was voorwaar anders, juis om die nuwe seisoen van hierdie geleentheid aan te dui. Eenvoud was die kern van hierdie jaar se vertoning.
Die simplistiese dekor op die verhoog het die gevoel geskep van kwesbaarheid, spesifiek om dit meer van 'n intieme gevoel te gee. Die musiek is ook hierdie jaar gekies om die gehoor se hartsnare te roer. Elke lied het op 'n digterlike manier tot die hart van mense gespreek oor die verlossingskrag van Jesus Christus.
Kunstenaars wat hierdie jaar vir die eerste keer te siene was, is onder andere Heinz Winckler, Louis Loock, Vicky Sampson, Johan Brits, en die groot verrassing van die aand, Jo Black.
Met ses jaar se goue status, en as ons die terugvoer van die publiek as maatstaf gebruik, is hierdie beslis 'n CD en DVD wat jy nie wil misloop nie.
Die DVD en CD is nou beskikbaar by jou naaste musiekwinkel, of besoek gerus die Gospel Skouspel Facebookblad.